**ҚР Ішк істер министрлігінің**

**Ақпараты**

Республикамыздың аумағында 14 мыңнан астам білім беру ұйымы жұмыс істейді, оның ішінде бүгінгі күні терроризмге қарсы заңнама талаптарына сәйкес террористік тұрғыдан осал объектілер (бұдан әрі – ТТО объектілері) тізбесіне 9 803 объект (оның ішінде балабақшалар – 2 990, мектептер – 5 707, жоғары оқу орындары – 174, колледждер – 653, басқалары – 279) енгізілген.

Білім беру мекемелерін ТТО объектілеріне жатқызу өлшемшарттары мұндай объектіде білім алушылар мен персоналдың нақты саны 100 (жүз) және одан да көп адам болуы болып табылады («Объектілерді террористік тұрғыдан осал объектілерге жатқызу қағидалары мен өлшемшарттарын бекіту туралы» Қазақстан Республикасы Үкіметінің 2021 жылғы 12 сәуірдегі №234 қаулысы 5-тармағының 6-тармақшасы, әзірлеуші – Қазақстан Республикасының ҰҚК).

Тиісінше, 5089 білім беру объектісі (оның ішінде: 3011 балабақша, 1806 мектеп, 66 колледж, 205 өзгелері) олардың аз жиынтығына байланысты террористік тұрғыдан осал объектілерге жатпайды.

ТТО объектілерінің тізбесіне енгізілген білім беру саласының объектілері Білім және ғылым министрінің 2022 жылғы 30 наурыздағы № 117 бұйрығымен бекітілген Қазақстан Республикасы Білім және ғылым министрлігінің Террористік тұрғыдан осал объектілерінің және Білім және ғылым саласындағы қызметті жүзеге асыратын террористік тұрғыдан осал объектілердің терроризмге қарсы қорғалуын ұйымдастыру жөніндегі нұсқаулықтың талаптарына сәйкес қажетті қауіпсіздік жүйелерімен жарақтандырылады.

Нұсқаулыққа сәйкес терроризм актісін жасаудың ықтимал салдарын ескере отырып, білім беру объектілері мынадай топтарға бөлінеді:

1) бірінші топ – 300 адамға дейін персоналдың және білім алушылардың (тәрбиеленушілердің) нақты саны бар объектілер;

2) екінші топ – 300-ден 700-ге дейін персоналдың және білім алушылардың (тәрбиеленушілердің) нақты саны бар объектілер, сондай-ақ аудан орталықтарында және аудандық маңызы бар қалаларда орналасқан сыйымдылығы 700 адамға дейін білім беру объектілері;

3) үшінші топ – 700-ден астам персоналдың және білім алушылардың (тәрбиеленушілердің) нақты саны бар, сондай-ақ республикалық, облыстық маңызы бар қалаларда және елордада орналасқан (сыйымдылығына қарамастан) объектілер.

Нұсқаулыққа сәйкес білім беру саласындағы ТТО объектілеріне мынадай талаптар белгіленген:

* 1-топ объектілері құлақтандыру жүйесімен және бейнебақылау жүйесімен жарақтандырылады.
* 2-топ объектілері құлақтандыру жүйесімен, бейнені ЖБО-ға берумен бақылау жүйесімен, сондай-ақ дабыл беру құралдарымен (дабыл пернесімен) жарақтандырылады.
* 3-топ объектілері құлақтандыру жүйесімен, бейнені ЖБО-ға берумен бақылау жүйесімен, дабыл беру құралдарымен (дабыл пернесімен), кіруді бақылау және басқару жүйелерімен (турникеттермен) жарақтандырылады.

Одан басқа үшінші топ объектілерінің басшылары күзет қызметі субъектісімен физикалық күзет көрсету туралы шарт жасасады.

Нұсқаулықтағы қауіпсіздік жүйелерін осындай санаттау білім беру мекемелерінің сыйымдылығын, олардың шағын елді мекендерде (1, 2-топ) немесе ірі қалаларда (3-топ) орналасуын, сондай-ақ оларды ІІО ЖБО-ға қосу мүмкіндігі мен мақсатқа сай екенін, мамандандырылған жеке күзет бюджетінен ақы төлеу мүмкіндігінің болуын ескере отырып жасалды.

ТТО объектілерінің тізбесіне енгізілмеген білім беру объектілері «Мектепке дейінгі және орта білім беру ұйымдарын бейнебақылау жүйелерімен жарақтандыруға қойылатын стандарттар мен талаптарды бекіту туралы» ІІМ-нің 2019 жылғы 23 қаңтардағы №49 және БҒМ-нің 2019 жылғы 23 қаңтардағы № 32 бірлескен бұйрығына сәйкес бейнебақылау жүйелерімен жарақтандырылады.

Ішкі істер министрлігі «Терроризмге қарсы іс-қимыл туралы» Қазақстан Республикасының Заңына сәйкес ішкі істер органдары ТТО объектілерінің терроризмге қарсы қорғалуының жай-күйіне тексеруді тағайындау туралы актінің негізінде тексерулер жүргізу арқылы мемлекеттік бақылауды жүзеге асырады.

Үкіметтің ағымдағы жылғы 17 ақпандағы тапсырмасын орындау үшін ІІМ Оқу-ағарту және Төтенше жағдайлар министрліктерімен бірлесіп, білім беру ұйымдарының объектілеріне Білім және ғылым министрінің 2022 жылғы 30 наурыздағы № 117 бұйрығымен бекітілген Қазақстан Республикасы Білім және ғылым министрлігінің Террористік тұрғыдан осал объектілерінің және Білім және ғылым саласындағы қызметті жүзеге асыратын террористік тұрғыдан осал объектілердің терроризмге қарсы қорғалуын ұйымдастыру жөніндегі нұсқаулықтың талаптарына сәйкес келуі мәніне мониторинг жүргізді.

ІІМ бастамасы бойынша өңірлерде 162 мониторингтік топ құрылды, құрамына ішкі істер органдарының, өңірлік білім басқармаларының қызметкерлері, ТЖМ және әкімдіктердің өкілдері кірді.

Мониторинг нәтижелері көрсеткендей тексерілген және зерттелген
5 691 білім беру ұйымының қатырынан 2 727 объектіде қауіпсіздік жүйелерінің жай-күйі қойылатын талаптарға сәйкес келмейді. Барлық анықталған заң бұзушылықтар бойынша ұйымдардың басшыларына оларды жою туралы ұйғарымдар жазылды.

Жүргізілген тексерулердің нәтижелері бойынша білім беру объектілерінің 20 басшысы, оның 7-уі Қазақстан Республикасы ӘҚБтК-нің 149-бабы бойынша (террористік тұрғыдан осал объектінің терроризмге қарсы қорғалуын қамтамасыз ету жөніндегі міндеттерді орындамау және (немесе) тиісінше орындамау) және 13-і Қазақстан Республикасы ӘҚБтК 462-бабының 3-бөлігі бойынша (заңды талаптарды немесе нұсқамаларды орындамау немесе тиісінше орындамау) әкімшілік жауапкершілікке тартылды.

Айта кету керек, білім беру объектілерінде қауіпсіздік жүйелерінің қалыпты жұмыс істеуін ұйымдастырудағы және жарақтандырудағы кемшіліктердің негізгі себебі республикалық және жергілікті бюджеттерден мемлекеттік объектілерді жеткіліксіз қаржыландыру болып табылады.

Сол уақытта мерзімді тексерулердің және мониторинглеудің нәтижелеріне сәйкес бүгінгі таңда барлық оқу ұйымдары 100% бейнебақылау жүйелерімен жабдықталған.

14 520 білім беру ұйымдарында (7 379 жалпы білім беретін мектеп, 640 колледж және 6 483 мектепке дейінгі ұйым) 272 523 бейнекамера орнатылған.

Оның ішінде 3 388 мектеп (64 мың камера), 199 колледж (5 мың) және 960 мектепке дейінгі ұйым (18 мың) ЖБО-ға және полицияның кезекші бөлімдеріне қосылған.

Анықтама ретінде: мектепке дейінгі білім беру ұйымдары: Астана қаласы (445-тен 96 балабақша) - 22%; Алматы қаласы (908-ден 182) – 20%; Шымкент қаласы (558-дан 4) – 1%; Абай облысы (110-дан 14) – 13%; Ақмола облысы (254-тен 34) – 13%; Ақтөбе (418-ден 5) – 1%; Атырау (221-ден 40) – 17%; Шығыс Қазақстан (144-тен 44) – 42%; Жамбыл (254-тен 5) – 2%; Жетісу (204-тен 15) – 4%; Батыс Қазақстан
(149-дан 52) – 31%; Қарағанды (139-дан 58) – 42%; Қостанай (116-дан 67) – 58%; Қызылорда (160-тан 72) – 45%, Маңғыстау (348-ден 212) – 61%; Павлодар (145-тен 39) – 27%; Солтүстік Қазақстан (81-ден 55) - 68%; Алматы (626 - дан 0) - 0%; Түркістан (1152-ден 0) – 0% және Ұлытау (49-дан 6) – 12%.

Орта білім беру ұйымдары: Астана қаласы (135 мектептен 107 мектеп) – 65%; Алматы қаласы (308 мектептен 198) – 64%; Шымкент қаласы (247 мектептен 187) – 76%; Абай облысы (307 мектептен 120) – 39%; Ақмола (542 мектептен 224) – 41%; Ақтөбе (412-ден 78) – 19%; Алматы (425-тен 73) – 17%; Атырау (220-дан 80) – 36%; Шығыс Қазақстан (346-дан 135) – 39%; Жамбыл (446-дан 144) – 32%; Жетісу (339-дан 152) – 45%; Батыс Қазақстан (379-дан 92) – 24%; Қарағанды (420-дан 71) – 17%; Қостанай (454-тен 230) – 51%; Қызылорда (317-ден 288) – 91%; Маңғыстау (185-тен 170) – 95%; Павлодар (360-тан 125) – 35%; Солтүстік Қазақстан (464-тен 208) – 45%; Түркістан (983-тен 651) – 66% және Ұлытау (88-ден 39) – 44%.

Техникалық және кәсіптік білім беру ұйымдары: Астана қаласы (32-ден 13 колледж) – 41%; Алматы қаласы (83-тен 20) – 24%; Шымкент қаласы (38-тен 2) – 24%; Абай облысы (37-ден 0) – 0%; Алматы (41-ден 0) – 0%, Ақмола (32-ден 20) – 63%; Ақтөбе (41-ден 0) – 0%; Атырау (24-тен 14) – 58%; Шығыс Қазақстан (39-дан 10) – 26%; Жамбыл (18-ден 1) – 6%; Жетісу (26-дан 9) – 35%; Батыс Қазақстан (34-тен 11) – 32%; Қарағанды (29-дан 15) – 72%; Қостанай (25-тен 25) – 100%; Қызылорда (30-дан 17) – 57%; Маңғыстау (26-дан 23) – 88% ; Павлодар (25-тен 3) – 12%; Солтүстік Қазақстан (23-тен 13) – 57%; Түркістан (50-ден 0) – 0% және Ұлытау (12-ден 5) – 42%.

5 514 білім беру объектісінде (850 мектепке дейінгі ұйым, 4 425 мектеп және 239 колледж) ЖБО-ға және полицияның кезекші бөлімдеріне қосылған дабыл пернелері орнатылды.

Облыс әкімдіктері тарапынан байланыс қызметтеріне жеткіліксіз қаржыландыру нәтижесінде бейнекамераларды шығару бойынша төмен көрсеткіштер Ақтөбе – 78 мектепте (19%), Алматы – 73 мектепте (17%), Батыс Қазақстан – 92 мектепте (24%) және Қарағанды облыстарында – 99 мектепте (24%) байқалады.

Сонымен қатар, осы мәселені шешу үшін ІІМ ЦДИАӨМ-мен бірлесіп, ІІМ-нің цифрлық жобаларын іске асыру жөнінде шаралар қабылдануда, онда шаралардың бірі ретінде шоғырландырылған шарт шеңберінде білім беру ұйымдары мен ЖБО арасында байланыс арналарын ұсыну мүмкіндігі қаралады.

Дегенмен, соңғы уақытта террористік шабуылдарға ең осал және елде ТТО объектілерінің басым санын қалыптастыратын бұл салада мынадай кемшіліктер сақталуда:

- кіруді бақылау және басқару жүйелерімен (КББЖ) және турникеттермен жарақтандырудың төмен деңгейі мына өңірлерде атап өтілді: Түркістан обласында 2%; (3), Солтүстік-Қазақстан обласында 22% (28), Батыс Қазақстан облысында – 26% (27 объект), Жамбыл облысында – 28,2% (53).

- жеке лицензияланған күзет ұйымдарын күзетпен жарақтандырудың төмен деңгейі мынадай өңірлерде сақталады: Түркістан облысында – – 0,1 % (1); Қызылорда облысында – 23 % (75), Жамбыл облысында - 30 % (136), Қостанай облысында – 32 % (152) және - 42% (202).

Жалпы, 2023 жылғы 1-тоқсанының қорытындысы бойынша республикамыз бойынша 4044 мектеп пен 1806 балабақша жеке күзет ұйымдарымен (бұдан әрі – ЖКҰ) қорғалады.

Мемлекеттік бюджет есебінен қаржыландырылатын білім беру ұйымдары (ЖОО, колледждер, мектептер, балабақшалар) мемлекеттік сатып алу туралы заңнамаға сәйкес күзет қызметтерін сатып алу туралы келісімшарттар жасасады, онда білім беру мекемелері тапсырыс беруші, ал ЖКҰ қызмет көрсетуші ретінде әрекет етеді.

Күзетті қамтамасыз ету тәсілін (күзет қою не дабыл пернесін пайдалану арқылы), күзетшілердің шекті жасын, жынысын, олардың жауынгерлік және дене шынықтыру даярлығының деңгейін жергілікті бюджеттен бөлінетін қаржы қаражаты шеңберінде мемлекеттік сатып алу порталында орналастырылатын техникалық ерекшелікте тапсырыс берушілердің өздері (мекемелер әкімшілігі) айқындайды.

Өз кезегінде, ІІМ осы ұйымдардың күзетшілері мен басшыларына қойылатын біліктілік талаптарын (ІІМ-нің 30.12.2014 ж. № 959 бұйрығы) сақтауына (жасы 19 жастан кем емес, соттылығының болмауы, әкім-ге тартылуы) мемлекеттік бақылауды жүзеге асырады. жауапкершілік, психикасына тәуелділік және т.б.).

Бұл ретте, ІІО білім беру объектілерінде күзет қызметтерін көрсету жөніндегі құқықтық қатынастарға араласуға құқылы емес, өйткені олар азаматтық сот ісін жүргізу және мемлекеттік сатып алу саласындағы заңнама тәртібімен реттеледі.

Білім беру объектілерінде жүргізілген қауіпсіздік шаралары мониторингінің қорытындылары білім беру мекемелерін қажетті қауіпсіздік құралдарымен, бейнебақылау камераларымен одан әрі жарақтандыру, сондай-ақ мамандандырылған күзетпен қамтамасыз ету жөнінде шаралар қабылдау үшін Оқу-ағарту министрлігіне және облыстардың, Астана, Алматы және Шымкент қалаларының әкімдіктеріне жолданды.

Террористік тұрғыдан осал объектілерді мемлекеттік бақылау шеңберінде іске асырылатын шаралардан басқа, Ішкі істер министрлігі тұрақты негізде ақпараттық-түсіндіру және практикалық іс-шаралар кешенін іске асыруда. Бұл шаралар білім беру мекемелерінің қызметкерлері мен оқушыларында әртүрлі төтенше жағдайларға дұрыс ден қою дағдыларын қалыптастыруға бағытталған.

Мысалы, ағымдағы жылғы наурызда ІІМ «Терроризм актісіне қауіп төнген немесе жасалған кездегі мінез-құлық ережелері туралы жадынамаларды» жаңартты және білім беру объектілерінде профилактикалық және ақпараттық-түсіндіру жұмыстарында пайдалану үшін Оқу-ағарту министрлігіне және өңірлерге жолдады.

Сондай ақ ІІО қызметкерлері ТТО объектілерінің иелері мен басшылары арасында тұрақты негізде түсіндіру жұмыстарын жүргізеді және объектілер персоналымен оқыту сабақтарын ұйымдастырады (17 мыңнан астам ТТО объектісі, оның ішінде 684 312 педагог пен білім алушыны жалпы қамтумен 2,8 мың білім беру объектісі түсіндіру жұмыстарымен қамтылды).

Сонымен қатар, Үкіметтің тапсырмасы шеңберінде ағымдағы жылғы 12-20 мамыр аралығында Оқу-ағарту министрлігінің үйлестіруімен мүдделі мемлекеттік органдармен (ІІМ, ТЖМ, ҰҚК және Күзет ұйымдары қауымдастығы) бірлесіп, еліміздің барлық мектептерінде «Білім беру объектілерінде терроризмге қарсы қорғалуды ұйымдастыру жөніндегі нұсқаулық» шеңберінде әртүрлі ТЖ туындаған кезде іс-қимыл алгоритмдерін пысықтаумен жаттығулар өткізілді.

Полиция қызметкерлері жаттығу барысында өткізу режимін ұйымдастыру мәселелерін қарады, мектеп қызметкерлеріне объектіге келушілер мен оқушыларды өткізуді ұйымдастыру тәртібі егжей-тегжейлі түсіндірілді.

Мұғалімдер мен оқушыларға жарылғыш болуы мүмкін күдікті заттардың сыртқы белгілері (тартылған сым, шығып тұрған бау немесе сым, сағат механизмінің дыбысы және т.б.) қосымша жеткізілді.

Сондай-ақ арнайы қызметтер келгенге дейін иесіз және күдікті заттарды анықтау кезіндегі іс-қимыл алгоритмдері, атап айтқанда:

- күдікті затқа жақын жерде ұялы телефонды/рацияны пайдалануға тыйым салынатыны;

- күдікті затты ашуға не оның орнын ауыстыруға тыйым салынатыны;

- басқа адамдардың күдікті затқа қол жеткізуін шектеу;

- қызметкерлер мен келушілерді қауіпсіз жерге эвакуациялауды ұйымдастыру пысықталды.

Одан басқа, техникалық құралдардың – дабыл пернесінің, турникеттің және бейнекамералардың жұмыс істеуіне және дабыл пернелерінің көмегімен оларды шақырған жағдайда жеке күзет ұйымдарының жедел әрекет етуіне тексеру жүргізілді.

Бұл бағыттағы жұмыс ерекше бақылауда.

**Қазақстан Республикасының ІІМ**